2 dood, tientalle beseer in botsingFoto: IPSS Medical Rescue Minstens twee mense is dood en tientalle beseer nadat ŉ bus en ŉ bakkie Donderdag op die N2 in die KwaMbonambi-gebied in KwaZulu-Natal gebots het. Paul Herbst van IPSS Medical Rescue het bevestig twee mense is in die ongeluk dood. Minstens een persoon is kritiek beseer, terwyl 48 mense ligte tot matige beserings opgedoen het. Talle nooddienste, die polisie en brandweer was op die toneel en die pad was vir verkeer gesluit. Die presiese oorsaak van die botsing word ondersoek. Foto: IPSS Medical Rescue